## Zmluva o poskytovaní služieb

uzavretá podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“)

(ďalej len „**zmluva**“)

**Článok I**

**Zmluvné strany**

**Objednávateľ:** **Všeobecná zdravotná poisťovňa, a.s.**

Sídlo:Panónska cesta 2, 851 04 Bratislava – mestská časť Petržalka

Zastúpená: Ing. Richard Strapko, predseda predstavenstva

 MUDr. Beata Havelková, MPH, MBA, podpredsedníčka predstavenstva

IČO: 35 937 874

DIČ: 2022027040

IČ DPH: SK 2022027040

Zápis v registri: Obchodný register Okresného súdu Bratislava I, Oddiel: Sa,

 Vl. č.: 3602/B

Bankové spojenie: Štátna pokladnica

Číslo účtu: SK47 8180 0000 0070 0018 2424

(ďalej len „**VšZP**“)

a

**Poskytovateľ:**

Sídlo:

Zastúpený:

IČO:

DIČ:

IČ DPH:

Zápis v registri:

Bankové spojenie:

Číslo účtu:

(ďalej len „**poskytovateľ**“)

(spolu ďalej len „**zmluvné strany**“)

**Článok II**

**Úvodné ustanovenia**

Zmluvné strany vyhlasujú, že túto zmluvu uzatvárajú na základe výsledku verejného obstarávania, podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Článok III**

# Predmet zmluvy

1. Predmetom tejto zmluvy o spolupráci je prenájom reklamných plôch a zabezpečenie tlače, distribúcie a inštalácie billboardových plagátov ku kampani VšZP na hlavné prepoisťovacie obdobie 2022.
2. Poskytovateľ sa zaväzuje poskytnúť VšZP nasledovné služby súvisiace so zabezpečením predmetu zmluvy ku kampani VšZP na hlavné prepoisťovacie obdobie 2022;
3. predložiť VšZP mediaplán ponuky reklamných plôch, a to najneskôr do 10 pracovných dní odo dňa nadobudnutia účinnosti tejto zmluvy;
4. prenajať mediálny priestor VšZP v období od 1.8.2022 – 30.9.2022 na vybraných reklamných plochách podľa schváleného mediaplánu VšZP;
5. zabezpečiť tlač billboardových plagátov v potrebných rozmeroch na základe dodaných grafických podkladov VšZP;
6. zabezpečiť distribúciu a inštaláciu billboardových plagátov na vybraných reklamných plochách podľa schváleného mediaplánu VšZP od 1.8.2022 – 31.8.2022 na základe dodaných grafických podkladov VšZP;
7. zabezpečiť tlač, distribúciu a prelep reklamných plôch od 1.9.2022 – 30.9.2022 na základe dodaných grafických podkladov VšZP;
8. vykonávať servis, údržbu a opravu reklamy počas zmluvného vzťahu v prípade samovoľného poškodenia (odlepenia) na náklady poskytovateľa;
9. dodať fotodokumentáciu o realizácii služieb.

3. VšZP sa zaväzuje dodať poskytovateľovi grafické podklady na tlač billboardových plagátov včas a v dostatočnej kvalite.

4. Finálny počet kusov objednávaných billboardových plagátov určí VšZP po predložení mediaplánu poskytovateľom a oznámi poskytovateľovi formou objednávky. Na základe finálneho počtu billboardových plagátov, bude stanovená aj konečná cena za predmet zmluvy, ktorá nemôže presiahnuť sumu uvedenú v čl. V bod 1. tejto zmluvy.

**Článok IV**

**Realizácia služieb**

1. Pokiaľ si zmluvné strany v priebehu platnosti a účinnosti zmluvy neoznámia vzájomne inak, určujú pre účely komunikácie súvisiacej s plnením predmetu tejto zmluvy, ukladania pokynov zo strany VšZP, ako aj prevzatia a akceptácie poskytnutých služieb nasledovné kontaktné osoby (ďalej len „**kontaktné osoby**“):
	1. za VšZP: Mgr. Dominika Šulková, tel. 02/20824882, e-mail: dominika.sulkova@vszp.sk
	2. za poskytovateľa: ..........................................e-mail........
2. Zmenu kontaktných osôb je možné vykonať písomným oznámením, podpísaným štatutárnym zástupcom príslušnej zmluvnej strany doručeným druhej zmluvnej strane, pričom na zmenu kontaktných osôb sa nevyžaduje uzavretie dodatku k tejto zmluve.
3. Služby budú poskytované v termínoch dohodnutých medzi kontaktnými osobami a v súlade so vzájomnou komunikáciou kontaktných osôb a pokynov VšZP, ktoré je oprávnená udeliť kontaktná osoba VšZP.
4. Poskytovateľ sa zaväzuje:
	* + - 1. plniť predmet zmluvy riadne a včas, a v súlade s podmienkami tejto zmluvy,
				2. písomne upozorniť VšZP na všetky riziká, ktoré by mohli ohroziť riadne a včasné plnenie predmetu zmluvy,
				3. na požiadanie VšZP poskytnúť všetky požadované informácie o stave a priebehu plnenia predmetu zmluvy,
				4. že dodané výsledky plnenia budú v súlade s platnými všeobecne záväznými právnymi predpismi, inak zodpovedá VšZP za škodu,
				5. že počas platnosti a účinnosti tejto zmluvy do 30.09.2022 nebude poskytovať žiadne marketingové služby pre iné zdravotné poisťovne v Slovenskej republike.
5. VšZP sa zaväzuje:
	* + - 1. poskytnúť poskytovateľovi pri plnení predmetu zmluvy nevyhnutnú súčinnosť, ak ju o to poskytovateľ požiada,
				2. zaplatiť poskytovateľovi po riadnom vykonaní plnenia predmetu zmluvy cenu určenú podľa čl. V tejto zmluvy,
				3. poskytnúť poskytovateľovi všetky informácie a podklady nevyhnutné pre plnenie predmetu zmluvy a oboznamovať poskytovateľa so všetkými novými informáciami, ktoré by mohli mať zásadný vplyv na plnenie predmetu zmluvy.
6. Po poskytnutí všetkých dohodnutých služieb podpíšu kontaktné osoby zmluvných strán akceptačný protokol o poskytnutí služieb, v ktorom bude uvedený zoznam umiestnení billboardov a fotodokumentácia poskytnutých služieb, ktoré poskytovateľ dodal a odovzdal na základe tejto zmluvy VšZP, dátum odovzdania, mená a priezviská kontaktných osôb a ich podpisy (ďalej len „**akceptačný protokol**“).
7. Miestom odovzdania výsledkov plnenia predmetu tejto zmluvy sú priestory sídla VšZP na adrese Panónska cesta 2, 851 04 Bratislava.

**Článok V**

**Cena a platobné podmienky**

1. Jednotková cena za 1 ks billboardového plagátu vrátane jeho tlače, distribúcie, výlepu, prenájmu mediálneho priestoru a všetkých ostatných služieb podľa článku III bodu 2. tejto zmluvy je ............... eur bez DPH/mesiac, DPH vo výške .........% t.j. ........eur , jednotková cena spolu s DPH........eur/mesiac (slovom: ........................eur). Kalkulácia tejto ceny tvorí prílohu číslo 1 tejto zmluvy.
2. Celková cena za predmet služby je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a bude vo výške násobku jednotkovej ceny za 1ks billboardového plagátu uvedenej v bode 1. tohto článku zmluvy a finálneho počtu billboardových plagátov objednaných VšZP v zmysle uvedeného v článku III bod 4. tejto zmluvy.
3. V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, cena za predmetu zmluvy uvedená v bode 1. tohto článku sa bude považovať za cenu vrátane DPH, a to od vzniku povinnosti poskytovateľa odvádzať DPH.
4. V jednotkovej cene za 1ks billboardového plagátu sú už zahrnuté všetky náklady, poplatky alebo akékoľvek iné platby poskytovateľa spojené s poskytovaním služieb, a poskytovateľ nemá právo na akúkoľvek náhradu nákladov, poplatkov alebo platieb. Poskytovateľ má právo len na zaplatenie ceny podľa tohto článku zmluvy.
5. VšZP sa zaväzuje uhradiť dohodnutú cenu prevodom finančných prostriedkov na účet poskytovateľa uvedený v zmluve, a to na základe faktúry vystavenejposkytovateľom. Poskytovateľ je oprávnený vystaviť faktúru po podpísaní akceptačného protokolu, najneskôr však do piateho pracovného dňa mesiaca, nasledujúceho po mesiaci, v ktorom bol podpísaný akceptačný protokol. Fakturovaná cena bude násobkom jednotkovej ceny za 1ks billboardového plagátu uvedenej v bode 1 tohto článku zmluvy a finálneho počtu billboardových plagátov uvedeného v akceptačnom protokole.
6. Splatnosť formálne a vecne správnej faktúry je 30 kalendárnych dní odo dňa jej preukázateľného doručenia do VšZP. Faktúru poskytovateľ odošle v elektronickej podobe na e-mailovú adresu fakturyPC@vszp.sk. Neoddeliteľnou prílohou faktúry bude kópia obojstranne podpísaného akceptačného protokolu. Za deň splnenia peňažného záväzku sa považuje deň odpísania dlžnej sumy z účtu VšZP v prospech účtu poskytovateľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku sa bude považovať za rovnako dohodnutých cenových a platobných podmienok nasledujúci prvý pracovný deň.
7. Poskytovateľ na faktúrach alebo v prílohách k faktúram osobitne vyčísli cenu za poskytnutie jednotlivých plnení podľa ich podstaty osobitne.
8. Faktúra vystavená poskytovateľom musí byť vyhotovená v súlade s ustanoveniami príslušných právnych predpisov a touto zmluvou. V opačnom prípade je VšZP oprávnená vrátiť faktúru poskytovateľovi v lehote splatnosti na opravu, resp. doplnenie, pričom prestane plynúť lehota splatnosti faktúry a nová lehota začne plynúť dňom preukázateľného doručenia novej, resp. doplnenej faktúry VšZP.
9. VšZP neposkytuje na predmet plnenia nijaké preddavky na zmluvnú cenu.
10. VšZP je oprávnená jednostranne započítať svoje pohľadávky, ktoré jej vznikli voči poskytovateľovi z dôvodu ručenia podľa § 69b zákona č. 222/2004 Z.z. o dani z pridanej hodnoty v znení neskorších predpisov, titulom sankcií podľa čl. VII tejto zmluvy a z dôvodu dlžného poistného na zdravotné poistenie, a z tohto dôvodu krátiť dohodnutú cenu za predmet zmluvy.
11. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu VšZP. Právny úkon, ktorým budú práva a pohľadávky postúpené v rozpore s týmto bodom bude neplatný.

**Článok VI**

**Doba trvania zmluvy a spôsob jej ukončenia**

1. Táto zmluva sa uzatvára na dobu určitú, a to do 30.9.2022.
2. Táto zmluva zaniká:
	1. uplynutím dohodnutej doby trvania
	2. dohodou zmluvných strán
	3. výpoveďou VšZP
	4. odstúpením
3. VšZP je oprávnená kedykoľvek vypovedať zmluvu aj bez uvedenia dôvodu. Výpoveď musí byť písomná a doručená druhej zmluvnej strane, inak je neplatná. Výpovedná doba je 15 kalendárnych dní a začína plynúť od prvého dňa nasledujúceho po doručení písomnej výpovede na adresu sídla druhej zmluvnej strany.
4. V prípade porušenia ustanovení tejto zmluvy je druhá strana oprávnená odstúpiť od tejto zmluvy po písomnom upozornení a márnom uplynutím dodatočnej lehoty danej na odstránenie závadného stavu. Odstúpením od tejto zmluvy nie sú dotknuté nároky na náhradu škody. Účinky odstúpenia od tejto zmluvy nastávajú momentom doručenia písomného oznámenia druhej zmluvnej strane.
5. VšZP je oprávnená odstúpiť od tejto zmluvy i v prípade, ak sa poskytovateľ stane dlžníkom poistného na zdravotné poistenie, ktoré je povinný platiť VšZP. V tomto prípade zmluva zaniká dňom doručenia oznámenia o odstúpení od zmluvy poskytovateľovi.
6. VšZP je oprávnená od tejto zmluvy odstúpiť, ak poskytovateľovi bol uložený jeden, alebo viacero trestov, uvedených v § 10 zák. č. 91/2016 Z.z. o trestnej zodpovednosti právnických osôb.
7. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Článok VII**

**Sankcie**

1. V prípade porušenia povinností vyplývajúcich z tejto zmluvy zodpovedá poskytovateľ v plnom rozsahu za škodu z tohto dôvodu vzniknutú VšZP.
2. V prípade omeškania poskytovateľa s vykonaním ktorejkoľvek časti predmetu zmluvy je poskytovateľ povinný zaplatiť VšZP zmluvnú pokutu vo výške 300,00 eur za každý začatý deň omeškania.
3. V prípade porušenia povinnosti poskytovateľa dodržiavať mlčanlivosť podľa článku IX tejto zmluvy je poskytovateľ povinný zaplatiť VšZP zmluvnú pokutu vo výške 5 000,00 eur za každý jednotlivý prípad porušenia mlčanlivosti.
4. Uplatnením nároku na zaplatenie zmluvnej pokuty, alebo zaplatením zmluvnej pokuty, nie je dotknuté právo na náhradu škody v plnej výške.
5. V prípade omeškania VšZP s úhradou riadne vystavenej a doručenej faktúry si poskytovateľ môže uplatniť voči VšZP úrok z omeškania vo výške podľa Obchodného zákonníka.
6. VšZP má právo na náhradu škody, ktorá jej preukázateľne vznikla nesplnením vlastnej daňovej povinnosti poskytovateľom, platiteľom DPH, v zmysle § 78 zákona č. 222/2004 Z.z. o dani z pridanej hodnoty v znení neskorších predpisov a následne uplatnením ručenia za daň voči VšZP v zmysle § 69b tohto zákona. VšZP má zároveň právo uplatniť u poskytovateľa i trovy konania, ktoré jej vzniknú v konaní podľa § 69b zákona č. 222/2004 Z. z. s príslušným daňovým úradom.
7. Poskytovateľ dáva súhlas VšZP na jednostranné započítanie akýchkoľvek splatných aj nesplatných pohľadávok VšZP voči všetkým splatným aj nesplatným pohľadávkam poskytovateľa (vrátane nároku VšZP z titulu zmluvných pokút voči poskytovateľovi). Poskytovateľ nie je oprávnený započítať svoje pohľadávky voči pohľadávkam VšZP, bez jeho predchádzajúceho písomného súhlasu.

**Článok VIII**

**Osobitné protikorupčné ustanovenia**

1. Účastníci zmluvy sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by účastníci zmluvy alebo osoby ovládané účastníkmi zmluvy porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci zmluvy sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka zmluvy, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka zmluvy žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a.s.
3. Účastníci zmluvy sa zaväzujú bezodkladne informovať druhého účastníka zmluvy, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý účastníkovi zmluvy alebo zástupcovi účastníka zmluvy v rozpore s týmto článkom zmluvy, môže účastník zmluvy od tejto zmluvy odstúpiť.
5. Účastníci zmluvy sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených morálnych a etických hodnôt je účastník zmluvy oprávnený od tejto zmluvy odstúpiť.

**Článok IX**

**Vysporiadanie autorských práv**

1. VšZP je povinná zabezpečiť, aby všetky prípadné podklady a materiály (diela), ktoré dodá poskytovateľovi na použitie pri plnení predmetu tejto zmluvy boli autorskoprávne vysporiadané a bolo možné ich nerušené použitie poskytovateľom na poskytnutie služieb podľa tejto zmluvy, najmä aby bolo poskytovateľovi umožnené ich nerušené spracovanie a verejné rozširovanie diela alebo jeho rozmnoženín. Za všetky nároky tretích osôb za použitie diel dodaných VšZP poskytovateľovi na plnenie predmetu tejto zmluvy zodpovedá VšZP.
2. Poskytovateľ vyhlasuje, že poskytnutím služieb v zmysle predmetu zmluvy neporušuje a neporuší autorské práva iných osôb a je oprávnený s prípadnými autorskými právami nakladať.
3. Ustanovenia tohto článku zmluvy zotrvajú v platnosti a účinnosti aj po zániku zmluvy, a to bez časového obmedzenia.

**Článok X**

**Mlčanlivosť a dôverné informácie**

1. Poskytovateľ sa zaväzuje, že všetky údaje, dáta, dokumenty, podklady, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej s VšZP, ktoré sa dostanú do dispozície poskytovateľa, alebo ak poskytovateľ získa vedomosť o ich obsahu alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe (ďalej len „**dôverné informácie**“) odovzdané, poskytnuté, sprístupnené alebo akýmkoľvek iným spôsobom získané od VšZP počas platnosti a účinnosti tejto zmluvy bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na úspešnú realizáciu plnenia tejto zmluvy, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s účelom tejto zmluvy a ani žiadne z dôverných informácií neodovzdá ani neposkytne inej fyzickej ani právnickej osobe, a to počas aj po ukončení zmluvného vzťahu.
2. Poskytovateľ sa zaväzuje, že s dôvernými informáciami bude nakladať ako s predmetom obchodného tajomstva podľa § 17 a nasl. Obchodného zákonníka, nakoľko bol VšZP oboznámený s tým, že dôverné informácie majú pre VšZP materiálnu hodnotu, nie sú bežne dostupné, je záujmom VšZP, aby tieto boli utajené a VšZP utajenie zabezpečuje. Ochrana sa nevzťahuje na informácie, ktoré sú verejne známe a dostupné, ako aj na informácie, ktoré sú poskytovateľovi známe inak.
3. Poskytovateľ sa zaväzuje zachovávať mlčanlivosť o dôverných informáciách a zaväzuje sa, že príjme všetky opatrenia na ochranu dôverných informácií a tieto dôverné informácie bude chrániť minimálne v takom rozsahu, v akom chráni vlastné dôverné informácie.
4. Poskytovateľ sa zaväzuje, že bez písomného súhlasu VšZP neposkytne dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „**oprávnené osoby**“), ktoré s nimi potrebujú byť v nevyhnutnom rozsahu oboznámené, aby mohol byť plnený predmet zmluvy.
5. Poskytovateľ sa zaväzuje, že všetky oprávnené osoby písomne zaviaže zachovávať mlčanlivosť o všetkých dôverných informáciách týkajúcich sa plnenia predmetu tejto zmluvy, ktoré sa dostanú do ich dispozície, alebo získajú vedomosť o ich obsahu počas výkonu činnosti alebo v súvislosti s výkonom činnosti pre poskytovateľa, a to aj po skončení tejto zmluvy.
6. Poskytovateľ je povinný informovať VšZP o porušení povinnosti mlčanlivosti alebo ochrany dôverných informácií bez zbytočného odkladu po tom, čo sa o porušení dozvedel.
7. Porušenie ustanovení tohto článku poskytovateľom sa bude poväzovať za podstatné porušenie tejto zmluvy s možnosťou odstúpenia od tejto zmluvy VšZP.
8. Ustanovenia tohto článku zotrvajú v platnosti a účinnosti aj po zániku tejto zmluvy, a to bez časového obmedzenia.

**Článok XI**

**Ochrana osobných údajov**

Pri plnení predmetu zmluvy nebudú spracúvané osobné údaje. Ak pri plnení predmetu zmluvy dôjde k náhodnému kontaktu s osobnými údajmi, je poskytovateľ povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.

**Článok XII**

**Záverečné ustanovenia**

1. Akékoľvek zmeny tejto zmluvy môžu byť vykonané len vo forme písomného dodatku podpísaného štatutárnymi zástupcami obidvoch zmluvných strán.
2. Zmluvné vzťahy výslovne neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi platnými v Slovenskej republike.
3. V prípade, že akékoľvek ustanovenie tejto zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
4. Táto zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
5. Zmluva je vyhotovená v troch rovnopisoch, pričom VšZP obdrží dve vyhotovenia a poskytovateľ jedno vyhotovenie.
6. Zmluvné strany sa dohodli, že písomnosti podľa tejto zmluvy sa doručujú osobne, poštou alebo e-mailom. Písomnosti doručované poštou sa doručujú na adresu sídla zmluvných strán uvedenú v záhlaví tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu kontaktných osôb. Na doručovanie písomností týkajúcich sa vzniku, zmeny alebo zániku tejto zmluvy, akéhokoľvek porušenia tejto zmluvy, sa nepoužije e-mail.
7. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú písať v slovenskom jazyku a posielať druhej zmluvnej strane na jej adresu uvedenú v záhlaví tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
8. Zmluvné strany vyhlasujú, že túto zmluvu uzatvárajú slobodne, vážne, určite a zrozumiteľne, nebola uzatvorená v tiesni a za nápadne nevýhodných podmienok, zmluvu si prečítali, s jej obsahom súhlasia, na znak čoho ju potvrdzujú vlastnoručnými podpismi.

Príloha: č. 1 - Kalkulácia jednotkovej ceny (v eurách)

V Bratislave dňa V Bratislave dňa

……….......................………………… ……...................……………

Ing. Richard Strapko

predseda predstavenstva

Všeobecná zdravotná poisťovňa, a.s.

…………….......................…………… .................……………………

MUDr. Beata Havelková, MPH, MBA

podpredsedníčka predstavenstva

Všeobecná zdravotná poisťovňa, a.s.

Príloha č. 1

**Kalkulácia jednotkovej ceny billboardového plagátu**  **(v eurách)**

|  |  |  |  |
| --- | --- | --- | --- |
| **Názov služby** | **Jednotková cena bez DPH** | **Množstvo** | **Cena bez DPH SPOLU** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Jednotková cena bez DPH:** |  |  |  |
| **......% DPH:** |  |  |  |
| **Jednotková cena s DPH:** |  |  |  |

*Poznámka:*

*v prípade, ak poskytovateľ nie je platiteľom DPH, uvedie jednotkovú cenu v riadku Jednotková cena s DPH*